**Johanas Volfgangas Gėtė.** „**Faustas“.** (Ištrauka)

|  |  |
| --- | --- |
| VAGNERISBet daug kur gali iškalba padėt.Čia man, jaučiu, dar reiktų padirbėt. FAUSTASKalbėkit sąžiningai, ką išmanot;Tik kvailiui rodos, kad visur jis išimtis. Nereikia jokio ypatingo meno –Pati savaime atsiskleidžia išmintis.Kada turi ką rimta pasakyti,Neimsi žodžio maigyt ir vartyti.Tos visos kalbos, kur patosas įstabus Su kiekviena fraze vis įmantrėja, Nuobodžios, tarsi rudenio lapus Vejojantis nykus kaukimas vėjo. VAGNERISŽinau, kad menas amžinas, tačiau Koks trumpas kelias skirtas žmogui! Štai darbą stengiesi atlikti kuo kruopščiau, Tačiau širdy ir sąmonėj baugoka. Visokiom priemonėm kapstais į priekį, Kad prie pirmų šaltinių prisiirtum,Ir šiaip ne taip pusiaukelę pasiekęs Matai, kad jau atėjo laikas mirti. FAUSTASTie pergamentai! Argi jie šventa versmė, Kad amžiams troškulį galėtų numalšinti? Ar gali atgaivinti sielą mintys, Netrykštančios iš jos pačios gelmės? VAGNERISAtleiskite, bet kaip yra puiku Nugrimzt į dvasią praeities laikų,  | Išvysti, ko išminčiai andai siekė Ir kaip toli mes pažengėm į priekį. FAUSTASKurgi jau ne! Pačias žvaigždes sugriebiam! Nuo praeities laikų, brangus kolega,Ne mums nuplėšti antspaudus septynis;Tai, ką laikų dvasia jūs laikot esant, Tereiškia tik pačių rašeivų dvasią,Kur tie laikai kaip nytys susipynę. Ir ko tik ten prinarpliota nėra! Nulūši sprandą, pažiūrėt sumanęs, Kažkokia sendaikčiais užgriozta kamara Arba iš viso gatvės balaganasSu tam pritaikytomis frazėm nemirtingom, Kurios tiktai lėlių burnom ir tinka. VAGNERISTačiau žmogus! Visatos begalybė!Juk paslaptis šitas pažinti reikia! FAUSTASPažinti! Na ir kas šiam žody slypi?Ar žino kas, koksai tikrasis vardas vaiko? Reti išminčiai, kur kažką pažinoIr naiviai tuo pasidalyti ryžos,Jausmus ir pažiūras išsakę kvailai miniai, Nuo seno mirdavo ant laužo ar ant kryžiaus. Bet jau, sakyčiau, metas gult, vėlu.Šiam vakarui pakanka, drauge mano.VAGNERISO man atrodo, kad pernakt galiu Sėdėt, tokias gilias mintis gvildenant.Į mokslus kibus su aistra, sunku sustoti. Nors daug žinau, bet viską norisi žinot. |

Klausimai

1. Apie ką veikėjai kalbasi ištraukos pradžioje? *(1 taškas)*

2. Kokių patarimų Vagneriui duoda Faustas? Atsakykite savais žodžiais. *(2 taškai)*

3. Kokiomis reikšmėmis tekste vartojamas žodis „menas“? *(2 taškai)*

4. Ko trokšta Vagneris studijuodamas praeities palikimą? Suformuluokite savais žodžiais. *(2 taškai)*

5. Kokį įsivaizduojate Vagnerį, perskaitę ištrauką? *(2 taškai)*

6. Išrinkite žodžius, kurie geriausiai atskleidžia Vagnerio būdo bruožus. *(3 taškai)*

7. Kokiomis meninės raiškos priemonėmis autorius išreiškia Vagnerio susižavėjimą svar­biausiomis epochos idėjomis ir kokiomis? *(2 taškai)*

8.1. Koks Fausto požiūris į praeitį ir jos palikimą? *(1 taškas)*

8.2. Su kuo ją lygina? *(2 taškai)*

8.3. Ką jis labiausiai vertina? *(2 taškai)*

9. Suraskite tekste ir išrašykite frazes arba sakinius, kurie atspindi veikėjų:

 9.1. Apmaudą. *(1 taškas)*

 9.2. Objekto menkinimą. *(1 taškas)*

 9.3. Ironišką vertinimą. *(1 taškas)*

 9.4. Pasididžiavimą. *(1 taškas)*

 9.5. Nusivylimą. *(1 taškas)*

10. Paaiškinkite, kaip supratote Fausto žodžius: „Ar žino kas, koksai tikrasis vardas vaiko?“ *(1 taškas)*

11. Skaitydami ištrauką suvokiame, kad žmogaus galimybės ribotos. Paaiškinkite tą ribo­tumą. *(2 taškai)*

(*versti*)

12. Kokiais epitetais įvertinama:

 12.1. Minia. *(1 taškas)*

 12.2. Išminčiai. *(1 taškas)*

13. Kuriais įvaizdžiais nusakomas išminčių likimas istorijoje? Aptarkite šių įvaizdžių kontekstą. *(2 taškai)*

14. Kokios filosofinės problemos keliamos šioje ištraukoje? Nurodykite bent tris. *(3 taškai)*

15. Kokioje epochoje pažinimo galimybės buvo ypač aktualios? Kodėl? Atsakykite rem­damiesi tekstu ir kultūriniu kontekstu. *(2 taškai)*

**atsakymai. Johanas Volfgangas Gėtė.** „**Faustas“.** (Ištrauka) **(33 taškai)**

*1. Apie ką veikėjai kalbasi ištraukos pradžioje? (1 taškas)*

 Apie retoriką, jos galimybes veikti žmones, apie kalbėjimo formos ir turinio der­mės būtinybę.

*2. Kokių patarimų Vagneriui duoda Faustas? Atsakykite savais žodžiais. (2 taškai)*

 Žinoti kalbos tikslą ir pagrindinę mintį, išmanyti dalyką, netuščiažodžiauti, tu­rėti savo nuomonę ir ją pateikti.

*3. Kokiomis reikšmėmis tekste vartojamas žodis „menas“? (2 taškai)*

 Iškalbos menas, žmogaus sukurti ir parašyti raštai (pergamentai) iki popieriaus paplitimo XIII a. Kūrybinis tikrovės perteikimas vaizdais ir žodžiais.

*4. Ko trokšta Vagneris studijuodamas praeities palikimą? Suformuluokite savais žodžiais. (2 taškai)*

 Pažinti praeities dvasią, Visatos paslaptis ir žmogų, įvertinti pasaulio ir mokslo pažangą, patirti savo pranašumą prieš praeities mokslininkus.

*5. Kokį įsivaizduojate Vagnerį, perskaitę ištrauką? (2 taškai)*

 Ribotą, savimi nepatenkintą ir turintį daug ambicijų mokslininką, sėdintį prie knygų.

*6. Išrinkite žodžius, kurie geriausiai atskleidžia Vagnerio būdo bruožus. (3 taškai)*

 „man <...> dar reiktų padirbėt“,

 „štai darbą stengiesi atlikti kuo kruopščiau, / tačiau širdy ir sąmonėj baugoka“,

 „Viską norisi žinot“.

*7. Kokiomis meninės raiškos priemonėmis autorius išreiškia Vagnerio susižavėjimą svar­biausiomis epochos idėjomis ir kokiomis? (2 taškai)*

 Tikėjimą mokslo ir proto galia atskleidžia retoriniai sušukimai. Praeities paliki­mas vertinamas kaip pažinimo šaltinis.

 Metafora *„kapstais į priekį“* rodo tikėji­mą pažanga.

*8.1. Koks Fausto požiūris į praeitį ir jos palikimą? (1 taškas)*

 Jis nemano, kad praeities palikimas toks vertingas.

*8.2. Su kuo ją lygina? (2 taškai)*

 Su sendaikčiais užgriozta kamara, su komiškais lėlių vaidinimais;

*8.3. Ką jis labiausiai vertina? (2 taškai)*

 Sąžiningumą, originalumą, išmintį ir nuoširdumą, orientaciją į ateitį.

*9. Suraskite tekste ir išrašykite frazes arba sakinius, kurie atspindi veikėjų:*

*9.1. Apmaudą. (1 taškas)* „Koks trumpas kelias skirtas žmogui!“

 *9.2. Objekto menkinimą. (1 taškas)* ,,Tie pergamentai! Argi jie šventa versmė, / kad amžiams troškulį galėtų numalšinti?“

*9.3. Ironišką vertinimą. (1 taškas)* „Kurgi jau ne! Pačias žvaigždes sugriebiam!“

*9.4. Pasididžiavimą. (1 taškas)* „Tačiau žmogus!“, „Ir kaip toli mes pažengėm į priekį.“

 *9.5. Nusivylimą. (1 taškas)* „Pažinti! Na, ir kas šiam žody slypi?“, „Nuo seno mirdavo ant laužo ar ant kryžiaus“.

*10. Paaiškinkite, kaip supratote Fausto žodžius: „Ar žino kas, koksai tikrasis vardas vaiko?“ (1 taškas)*

 Absoliutus ir teisingas pažinimas neįmanomas.

*11. Skaitydami ištrauką suvokiame, kad žmogaus galimybės ribotos. Paaiškinkite tą ribo­tumą. (2 taškai)*

 Žmogaus gyvenimas trumpas, o jo norai labai dideli. Žmogaus protas nepri­lygsta dieviškajam. Talentingo žmogaus idėjos ar atradimai dažnai sukelia mi­nios pasipriešinimą.

*12. Kokiais epitetais įvertinama:*

 *12.1. Minia. (1 taškas)* Kvailai.

 *12.2. Išminčiai. (1 taškas)*  Retai, naiviai.

*13. Kuriais įvaizdžiais nusakomas išminčių likimas istorijoje? Aptarkite šių įvaizdžių kontekstą. (2 taškai)*

 Laužo ir kryžiaus. Krikščionybės draudimo laikais buvo nukryžiuojama, o vė­lyvaisiais viduramžiais eretikus degindavo.

*14. Kokios filosofinės problemos keliamos šioje ištraukoje? Nurodykite bent tris. (3 taškai)*

Absoliutaus pažinimo,

laiko, mokslo ir proto galimybių,

reiškinių daugiapras­miškumo,

pasaulio sudėtingumo.

*15. Kokioje epochoje pažinimo galimybės buvo ypač aktualios? Kodėl? Atsakykite rem­damiesi tekstu ir kultūriniu kontekstu. (2 taškai)*

 Švietimo epochoje.

 Buvo vertinamas mokslinis pasaulio pažinimas, tikima pro­to ir mąstymo galia.